Deadline (videoludo, 1982)

***Deadline*** estas interaga fikcio kaj teksto-bazita detektiva videoludo eldonita de Infocom en 1982. Verkita de Marc Blank, ĝi estis la tria ludo fare de Infocom. Ĝi estis publikigita por Amstrad CPC, Apple II, 8-bitaj Atari-komputiloj, Commodore 64, IBM PC (kiel memŝarĝanta disko), Osborne 1, TRS-80, poste por Amiga kaj Atari ST.

*Deadline* estis la unua misterludo de Infocom, sed ankaŭ ties unua ludo ne rilata al *Zork*. La granda nombro da neludantaj roluloj, la sendependeco de ilia konduto disde la agoj de la ludanto, kaj la komplekseco de la sintaksa analizo estis konsiderataj revoluciaj kiam la ludo estis eldonita. Ankaŭ noviga estis ĝia uzo de "*feelies*", t.e. fizikaj dokumentoj kiuj venis kun la ludo por helpi la ludanton solvi la misteron, rezultigante ĝian pli altan koston kompare al aliaj tekstaventuroj de tiu tempo.

## Intrigo
La rolulo de la ludanto en *Deadline* estas sennoma polica detektivo, vokita al vasta bieno en Konektikuto por esplori la ŝajnan memmortigon de riĉa industria magnato Marshall Robner.

La suspektatoj, kiuj libere moviĝas ĉirkaŭ la bieno dum la esploro de la ludanto, estas:
*Leslie Robner, la edzino de la viktimo
*George Robner, la filo de la viktimo
*S-ro McNabb, la ĝardenisto
*S-ino Rourke, la dommastristino
*S-ro Baxter, la komercpartnero de Robner
*S-ino Dunbar, la sekretario de Robner

## Ludomaniero
thumb|left|250px|La komenco de la ludo
Variaj instrukcioj estis efektivigeblaj por konveni al la detektiva temo de la ludo : la ludanto povas « akuzi » aŭ eĉ « aresti » iun ajn el la suspektatoj en ajna momento. Bone-tempigita akuzo povas igi nervozigitan suspektaton malkaŝi antaŭe kaŝitan informon. Por ke aresto validu, tamen, la ludanto devas posedi solidan pruvon laŭ tri bazoj : motivo, metodo, kaj oportuno. Sen ĉi tiuj, la ludo finiĝas per priskribo pri kial la supozita kulpulo estis liberigita. La normaj instrukcioj « ekzameni » kaj « serĉi » ĉeestas, sed la ludanto ankaŭ povas ekzameni fingrospurojn sur objektoj aŭ peti al la serĝento Duffy analizi ilin.

Estas nur du manieroj por la ludanto morti, sed Infocom donis al *Deadline* malfacilecnivelon de "Eksperto", ĉefe pro la abundo de pruvaĵoj kaj falsaj spuroj kiuj devas esti organizitaj ene de mallonga tempolimo.

## Disvolvo
Dum la verkado de *Deadline*, Marc Blank estis forte inspirita de eldonitaj sed ne plu presataj libroj de la 1930-aj jaroj, fare de Dennis Wheatley. La labor-titolo de la ludo estis "*Kiu Mortigis Marshall Robner*", referenco al la libro de Wheatley *Who Killed Robert Prentice?*. Blank volis ke la ludanto sentu sin kiel detektivo dum ludado, kaj desegnis la ludon kaj ĝiajn fizikajn dokumentojn ĉirkaŭ tiu celo. Ĉar *Deadline* montris tempon anstataŭ la nombron de movoj kaj poentaron, kiel aliaj Infocom-ludoj de tiu epoko, la ludo bezonis kutiman interpretilon, kiu poste malfaciligis ĝian adapton al malsamaj komputiloj.

Blank ne povis inkluzivi la tutan tekston de la ludo en la 80 KB de diskospaco. Laborante kun ĵus dungita reklam-agentejo, Infocom do kreis fizikajn erojn por disponigi informojn ne inkluzivitajn ene de la cifereca ludo mem. Tiuj eroj estis:
*Policdosiero en sako enhavanta inspektoran krimlibron *BYTE* nomis la ludon "*fasciniga*" kaj "*granda amuzo*", kaj priskribis la multoblajn finojn kiel "*radikale malsaman ol stereotipa misterludo*". *PC Magazine* nomis *Deadline* "*de plej alta kvalito. Ĝi estas plene esplorita kaj testita, kaj ĝi estas preskaŭ senmanka*". *The New York Times Book Review* ankaŭ laŭdis la rakonton kaj interagan karakteron de la ludo. *K-Power* donis al *Deadline* 8 poentojn el 10, dirante ke la ludo "*estas tre ekscita, tiel bona aŭ pli bona, ol *Zork*, kaj alportos longajn horojn de ĝuo kaj, plej grave, intrigo*". La *Essential Guide to Atari Computers* de InfoWorld rekomendis la ludon kiel unu el la plej bonaj aventuraj videoludoj por 8-bitaj Atari-komputiloj.

La ludo ricevis premion kiel "Plej Bona Komputila Aventuro" ĉe la 4-a ĉiujara Arkie Awards : la juĝistoj atribuis la "*riĉecon kaj realismon*" de la dialogo de la ludo al la altnivela sintaksa analizo, kiu permesas naturan lingvan enigon anstataŭ la "*telegrafstilaj verboj-substantivaj frazoj kiujn aliaj tiaj diskoj ĝenerale uzas*". En 1996, *Computer Gaming World* listigis *Deadline* je la 104-a rango inter la 150 plej bonaj ludoj de ĉiuj tempoj, nomante ĝin "*malfacila teksta aventuro kiu metis vin en la mezo de kompleksa polica proceduro kaj lasis vin vagi ĉirkaŭ domego*".

## Referencoj 
## Eksteraj ligiloj 
* Deadline cxe MobyGames ()

Kategorio:Videoludoj aperintaj en 1982
Kategorio:Aventuraj videoludoj
Kategorio:Krimaj videoludoj
Kategorio:Videoludoj okazantaj en Konektikuto
Kategorio:Videoludoj de Infocom
Kategorio:Videoludoj kreitaj en Usono
Kategorio:Videoludoj ludeblaj per Amiga
Kategorio:Videoludoj ludeblaj per Amstrad CPC
Kategorio:Videoludoj ludeblaj per Amstrad PCW
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Atari ST
Kategorio:Videoludoj ludeblaj per Commodore 64
Kategorio:Videoludoj ludeblaj per TI-99/4A
Kategorio:Videoludoj ludeblaj per TRS-80